-----------------------------------------------------------------------
  4. การประกอบธุรกิจของแต่ละสายผลิตภัณฑ์ หรือ บริการ

  -----------------------------------------------------------------------

1. ผลิตภัณฑ์ประเภท CAPTIVE LINES ประกอบด้วยผลิตภัณฑ์หลอดไฟเปล่งแสง
อุปกรณ์ส่องสว่างแบบแสดงผลเป็นตัวเลข-ตัวอักษร อุปกรณ์ภาคขยายสัญญาณ
และอุปกรณ์รับส่งข้อมูลผ่านเส้นใยแก้วนำแสงโดยมีฐานการผลิตที่โรงงานกรุงเทพฯ
โดยแบ่งตามประเภทดังนี้

ก) การประกอบ LED-Light Emitted Diode

LED คือส่วนประกอบที่ใช้ในอุปกรณ์ทุกชนิดที่มีหน้าปัดเป็นแบบตัวเลขเปล่งแสง
โดยปกติมักจะพบอุปกรณ์ที่ใช้หลอดนีออนเป็นตัวให้แสง แต่การใช้ LED
จะสามารถทำให้ลดขนาดของอุปกรณ์นั้นลงได้อย่างมาก
นอกจากนั้นยังกินไฟน้อยและมีอายุการใช้งานที่ยืนยาวกว่า ด้วยคุณลักษณะพิเศษเหล่านี้
ทำให้ตลาดสินค้า LED มีการเติบโตอย่างสม่ำเสมอตลอดมา โดยร้อยละ 70
ของผลิตภัณฑ์ในกลุ่มนี้ถูกนำไปใช้ในอุตสาหกรรมยานยนต์และส่วนที่เหลือถูกนำไปใช้สำหรับภาคอุตสาหกรรม
เช่นการผลิตเครื่องมือแพทย์ อุปกรณ์สำหรับลิฟต์โดยสาร และแผ่นป้ายโฆษณา เป็นต้น

ข) การประกอบ AUTOLED (Piranha)

AUTOLED คือหลอดไฟขนาดเล็ก แต่มีหลักการทำงานที่แตกต่างไปจากหลอดไฟมีไส้
เพราะว่าไม่มีการเผาไส้หลอด ดังนั้นหลอด LED จึงไม่เกิดความร้อน
แสงสว่างเกิดขึ้นจากการเคลื่อนของอิเล็คตรอนภายในสารกึ่งตัวนำ
ซึ่งเป็นวัสดุแบบเดียวกับที่ใช้ในการทำทรานซิสเตอร์
ทั้งนี้ผลิตภัณฑ์ชนิดนี้ใช้ในอุตสาหกรรมการผลิตชิ้นส่วนรถยนต์และสินค้าอุปโภคต่างๆ

ค) การประกอบ RF-AMPLIFER

RF-AMPLIFIER คือชิ้นส่วนอุปกรณ์ภาคขยายคลื่นสัญญาณทางอิเล็กทรอนิกส์
ที่นำไปใช้ในอุตสาหกรรมเครื่องเล่นเกมส์ที่มีชื่อเสียงทั้งในอเมริกาและญี่ปุ่น

ง) การประกอบ Fiber Optic

Fiber Optic คืออุปกรณ์รับส่งข้อมูลผ่านเส้นใยแก้วนำแสงผ่านระบบ LAN/SAN
และระบบโทรคมนาคมอื่นๆ ที่ต้องการความเร็วและประสิทธิภาพสูง

2. ผลิตและทดสอบการทำงานของแผงวงจรไฟฟ้า (IC Assembly)

บริษัทฯ ดำเนินธุรกิจรับจ้างประกอบ
และทดสอบแผงวงจรไฟฟ้าโดยมีโรงงานที่จังหวัดพระนครศรีอยุธยาและโรงงานที่เมืองเจียซิงเป็นฐานการผลิต
โดยผลิตภัณฑ์ IC
ถูกนำไปใช้เป็นชิ้นส่วนประกอบในผลิตภัณฑ์ไฟฟ้าและอิเล็กทรอนิกส์สำหรับอุตสาหกรรมต่างๆ
โดยร้อยละ 29 ใช้ในอุตสาหกรรมโทรคมนาคม (Telecom) ร้อยละ 22
ใช้ในอุตสาหกรรมคอมพิวเตอร์ (Memory Computer) ส่วนที่เหลือใช้ในภาคอุตสาหกรรม
(Industry) การผลิตสินค้าในกลุ่มสินค้าอุปโภค (Consumer Products)
และใช้ในผลิตภัณฑ์ประเภทสื่อสารทางแสง (Opto Electronics)
ซึ่งใช้กับอุปกรณ์ระบบงานควบคุมทั่วไป

นอกจากนี้โรงงานที่อยุธยา ได้ทำการพัฒนาผลิตภัณฑ์ใหม่ๆ หลายประเภท เช่น

ก)

  --------------------------- -------------------------------------------
  Optical Mouse               ใช้สำหรับเทคโนโลยีล่าสุดของ Computer Mouse

  Module QFN Package          ใช้สำหรับอุตสาหกรรมโทรศัพท์มือถือ และ PDA

  LGA, VSOP, MSOP Package     ใช้สำหรับอุตสาหกรรมโทรคมนาคม Note Book
                              Computer, PDA, DVD and MP3 Player

  SOT5x3                      ใช้สำหรับโทรศัพท์มือถือ กล้องถ่ายรูป Digital
                              เครื่องใช้ไฟฟ้าแบบพกพา
  --------------------------- -------------------------------------------

  ข) การประกอบ DC-DC Converter

DC-DC Converter เป็น IC ประเภทหนึ่งใช้สำหรับขยายแรงดันไฟฟ้ากำลังต่ำ
ประกอบอยู่ในแผงวงจรไฟฟ้า (PCBA) ของอุปกรณ์อิเล็คโทรนิคส์ทั่วไป เช่น คอมพิวเตอร์
อุปกรณ์การแพทย์

ค) การประกอบ CNW/OPTO/SO-16/JNP

CNW/OPTO/SO-16/JNP เป็น IC ประเภทหนึ่งซึ่งใช้เป็นตัวเชื่อมโยงสัญญาณทางแสง
ใช้ในงานที่ต้องการแยกระบบไฟฟ้าของ Input และ Output ออกจากกัน
เช่นการเชื่อมโยงการทำงานของวงจรทางด้าน Digital กับอุปกรณ์ภายนอก หรือทำหน้าที่เป็น
Switch ซึ่งใช้กับระบบงานควบคุมทั่วไป เช่น มอเตอร์
หรืออุปกรณ์ควบคุมที่ใช้ในโรงงานอุตสาหกรรม

สำหรับโรงงานที่เมืองเจียซิง ได้ทำการผลิตผลิตภัณฑ์ดังต่อไปนี้

ก)

ข) อุปกรณ์ Polymer Battery Packs Protection IC

Battery Protection IC เป็นอุปกรณ์ IC
ประเภทหนึ่งที่ใช้ในชุดชาร์ตแบตเตอรี่เพื่อป้องกันการชาร์ตไฟที่มากเกินไป
หรือกินกระแสไฟฟ้าที่มากเกินไป โดยทั่วไปแล้วอุปกรณ์อิเล็กทรอนิกส์ที่ใช้ IC ประเภทนี้ได้แก่
โทรศัพท์มือถือ Laptop อุปกรณ์อิเล็กทรอนิกส์เคลื่อนที่ที่ต้องใช้แบตเตอรี่ในการชาร์จไฟ

ค) อุปกรณ์ Power Package IC

อุปกรณ์สารกึ่งตัวนำกำลัง (Power Semiconductor) ใช้กับผลิตภัณฑ์ได้หลากหลาย รวมทั้ง
Input ของระบบปรับกระแสไฟสลับให้เป็นกระแสตรง การควบคุมไฟฟ้า ปุ่มเปิด-ปิด และ Output
ของระบบปรับกระแสไฟฟ้า โดย Input
ในเครื่องปรับกระแสไฟฟ้าคือการเปลี่ยนสภาวะของกระแสไฟฟ้าจากกระแสสลับ (AC)
ไปเป็นกระแสตรง (DC) สุดท้าย output
ของระบบปรับกระแสไฟฟ้าจะส่งพลังงานเพื่อใช้งานได้ในอุปกรณ์อิเล็กทรอนิกส์

3. ผลิตภัณฑ์ประเภทแผงวงจรอิเล็กทรอนิกส์ (PCBA) - Printed Circuit Board Assembly

การประกอบ PCBA เป็นการประกอบ IC และชิ้นส่วนอิเล็กทรอนิกส์อื่นๆ ลงบน PCB
ซึ่งทำหน้าที่เป็นฐานสำหรับยึดชิ้นส่วนอิเล็กทรอนิกส์ต่างๆ โดยอาศัยเทคโนโลยี SMD (Surface
Mount Device) การประกอบต้องการความละเอียดแม่นยำสูง ในการจับวาง IC และ
ชิ้นส่วนอิเล็กทรอนิกส์อื่นๆ ลงบน PCB ซึ่งฮานาได้ลงทุนซื้อเครื่องจักร Pick and Place
ที่มีความแม่นยำสูงมาใช้ในการประกอบ

ผลิตภัณฑ์ประเภท PCBA มีโรงงานผลิตที่จังหวัดลำพูนและที่มณฑลเจียซิง
โดยโรงงานที่เจียซิงจะมีต้นทุนด้านแรงงานที่ต่ำกว่า

โรงงานที่จังหวัดลำพูน ทำการผลิตผลิตภัณฑ์ PCBA ตามประเภทต่างๆ ดังนี้

ก) การประกอบ COB-Chip on Board

การประกอบ COB เป็นการประกอบ DIE ลงบน PCB โดยตรง โดยไม่ต้องนำ DIE มาทำเป็น
Package ก่อน ซึ่งทำให้ลดขั้นตอนและต้นทุนในการผลิตผลิตภัณฑ์
วิธีการนี้จะเหมาะกับผลิตภัณฑ์ที่ใช้แผงวงจรไฟฟ้าน้อยชิ้น เช่น เครื่องใช้ในครัวเรือน
สินค้าอุปโภคบริโภคบางชนิด อุปกรณ์สื่อสารโทรคมนาคม และเครื่องมือทางการแพทย์ เป็นต้น

ทั้งนี้ผลิตภัณฑ์ต่างๆที่ฮานาประกอบจะถูกใช้เป็นชิ้นส่วนในเครื่องใช้ไฟฟ้า
และสินค้าอิเล็กทรอนิกส์ต่างๆ เช่น

-   อุปกรณ์ป้องกันการคัดลอกซอฟแวร์

-   แผงวงจรที่ใช้ในคอมพิวเตอร์ส่วนบุคคล และคอมพิวเตอร์ NOTEBOOK

-   แผงวงจรสำหรับอุปกรณ์ช่วยฟังสำหรับบุคคลที่มีปัญหาทางการรับฟัง

-   วงจรเพิ่มหน่วยความจำในอุตสาหกรรมคอมพิวเตอร์

ข) ผลิตภัณฑ์ WIRELESS RADIO FREQUENCY

ผลิตภัณฑ์ WIRELESS RADIO FREQUENCY เป็นอุปกรณ์โทรคมนาคมที่ใช้ความถี่สูง การประกอบ
ผลิตภัณฑ์ดังกล่าวจำเป็นต้องใช้เทคโนโลยีในการตรวจสัญญาณ
และอุปกรณ์ในการตรวจวัดที่มีความถี่สูง ที่ต้องการความละเอียดอย่างมากในการประกอบ
เนื่องจากวัตถุดิบเป็นชิ้นส่วนที่มีความละเอียดสูงและมีราคาแพง

อุปกรณ์ WIRELESS RADIO FREQUENCY ได้แก่ ตัวรับและส่งสัญญาณคลื่นไมโครเวฟ
และมิลิมิเตอร์เวฟ ของอุปกรณ์โทรคมนาคม
ใช้สำหรับสถานีรับส่งสัญญาณของเครือข่ายโทรศัพท์เคลื่อนที่

  ค) การประกอบ FLEXIBLE CIRCUIT BOARD

ผลิตภัณฑ์ FLEXIBLE CIRCUIT BOARD เป็นการประกอบ IC หรือชิ้นส่วนอิเล็กทรอนิกส์อื่นๆ
ลงบนแผงวงจรแบบบาง (Flexible Circuit Board)
เพื่อให้มีความสะดวกสบายในการใช้งานมากขึ้น เช่นผลิตภัณฑ์ RFID Tag
ที่มีการประยุกต์ใช้ในงานเชิงพาณิชย์ เพื่อทำการสต๊อกสินค้า และการจำหน่าย
โดยนำมาใช้แทนรหัสบาร์โค้ดแบบเดิม งานด้านการจราจร ขนส่ง การใช้ระบุเอกลักษณ์บุคคล
ในงานด้านการรักษาความปลอดภัยของอาคาร

ง) ผลิตภัณฑ์ ELECTRONIC PART สำหรับ INTERFACE DEVICE

ผลิตภัณฑ์ ELECTRONIC PART สำหรับ INTERFACE DEVICE
เป็นผลิตภัณฑ์ที่ช่วยถ่ายทอดคำสั่งระหว่างผู้ใช้อุปกรณ์กับอิเล็กทรอนิกส์ (เช่น คอมพิวเตอร์ส่วนบุคคล
คอมพิวเตอร์แบบพกพา อุปกรณ์เครื่องเสียงแบบพกพา โทรศัพท์เคลื่อนที่
หรืออุปกรณ์เกี่ยวกับความปลอดภัย) โดยผู้ใช้สามารถสัมผัสกับอุปกรณ์ในการถ่ายทอดคำสั่ง
ผ่านทางหน้าจอคอมพิวเตอร์ แป้นคีย์บอร์ด เช่นเลือกข้อมูลเลื่อนตำแหน่งข้อมูล ปรับระดับสัญญาณ
หรือค่าต่างๆ

จ) ผลิตภัณฑ์อิเล็กทรอนิกส์อื่นๆ

-   ผลิตภัณฑ์ AIR PRESSURE AND TEMPERATURE CONTROL
    เป็นอุปกรณ์อิเล็กทรอนิกส์ที่ใช้ควบคุม AIR PRESSURE ในระบบห้ามล้อของรถยนต์
    ระบบถุงลมนิรภัยในรถยนต์ และอุปกรณ์อิเล็กทรอนิกส์สำหรับวัดและควบคุมอุณหภูมิ
    รวมทั้งมิเตอร์วัดความดันต่าง ๆ (น้ำ และแก๊ส)

-   ผลิตภัณฑ์ FIBER OPTIC DEVICE เป็นอุปกรณ์สำหรับเชื่อมต่ออุปกรณ์คอมพิวเตอร์กับสาย
    FIBER OPTIC ซึ่งจะส่งต่อและรับสัญญาณแสงจากสาย FIBER OPTIC
    และส่งผ่านไปยังอุปกรณ์คอมพิวเตอร์

-   ผลิตภัณฑ์ WIRELESS SENSOR PRODUCT เป็นอุปกรณ์เพื่อรับส่งสัญญาณแสง
    ใช้ประกอบกับอุปกรณ์อิเล็กทรอนิกส์อื่น ๆ ตัวอย่างเช่น OPTICAL MOUSE เครื่องพิมพ์
    โทรศัพท์มือถือ ฯลฯ

-   ผลิตภัณฑ์ SMART CARD ซึ่งใช้ในการโทรคมนาคม การบันเทิง การควบคุม
    เครื่องใช้ไฟฟ้าต่าง ๆ บัตรประจำตัวพนักงาน นักศึกษา ฯลฯ

-   ผลิตภัณฑ์ LED ASSEMBLY ได้แก่ แผง LED สำหรับไฟท้ายรถยนต์ รถบรรทุก แผงไฟจราจร
    LED ซึ่งแผง LED ดังกล่าวมีความสว่างมากกว่าหลอดไฟธรรมดา

โรงงานที่มณฑลเจียซิง ประเทศจีน ทำการผลิตผลิตภัณฑ์ PCBA ตามประเภทต่างๆ ดังนี้

ก) การประกอบ COB-Chip on Board

การประกอบ COB เป็นการประกอบ DIE ลงบน PCB โดยตรง โดยไม่ต้องนำ DIE มาทำเป็น
Package ก่อน ซึ่งทำให้ลดขั้นตอนและต้นทุนในการผลิตผลิตภัณฑ์
วิธีการนี้จะเหมาะกับผลิตภัณฑ์ที่ใช้แผงวงจรไฟฟ้าน้อยชิ้น เช่น คอมพิวเตอร์ โทรศัพท์มือถือ เป็นต้น

ข) การผลิตคอยล์ (Micro Coil Winding)

คอยล์จะถูกใช้เป็นชิ้นส่วนในเครื่องใช้ไฟฟ้า
และอิเล็กทรอนิกส์เพื่อใช้ในการแปลงพลังไฟฟ้าเป็นพลังกลเพื่อขับเคลื่อนชิ้นส่วนของเครื่องใช้ไฟฟ้าและอิเล็กทรอนิกส์
นอกจากนี้ขดลวดจะนำไปใช้กับอุปกรณ์โทรคมนาคม (Telecommunication Coils, Smart
Card) ขดลวดในกลุ่มนี้ส่วนมากมีขนาดใหญ่ซึ่งใช้ในตัว Relay ตัวเหนี่ยวนำ (Inductors)
และในหม้อแปลงไฟฟ้า

  ค) การผลิต SMT (Surface Mount Technology)

SMT เป็นวิธีการในการผลิตวงจรอิเล็กทรอนิกส์ (IC) ให้สามารถวางลงบนพื้นผิวของแผ่นวงจร
PCB ได้โดยตรง โดยใช้อุปกรณ์ที่สร้างขึ้นมา เรียกว่า SMD (Surface Mount Devices)
โดยใช้สำหรับอุปกรณ์โทรคมนาคม อุปกรณ์เครื่องมือวัดต่างๆ และเครื่องมือทางการแพทย์

4)  Smart Card

สมาร์ตการ์ดคือบัตรพลาสติกที่มีชิป IC (Integrated Circuit)
ติดหรือฝังอยู่ในตัวบัตรพลาสติกมีขนาดเท่าบัตรเครดิต
เพื่อใช้ในการเก็บรวบรวมข้อมูลและประมวลผลภายในตัวเองโดยวิธีการเข้ารหัสตามมาตรฐานเพื่อให้ระบบมีความปลอดภัยสูงขึ้น
ในระบบ Smart Card จะใช้บัตรที่มีหน่วยความจำ และไมโครโปรเซสเซอร์บรรจุอยู่ภายใน
สัมผัสโดยตรงกับเครื่องอ่านบัตร ทำให้สามารถทราบข้อมูลต่างๆที่ต้องการให้ทราบของผู้ถือบัตรได้

5)  Radio Frequency Identification (RFID) Card

คือการใช้ IC ประเภทไมโครชิปใส่ไว้ในบัตร ซึ่งไมโครชิปจะเก็บข้อมูลที่สำคัญและจำเป็นไว้
และส่งสัญญาณข้อมูลออกมาด้วยความถี่วิทยุที่กำหนดไว้ ไปยังเครื่องรับหรือเครื่องอ่านข้อมูล ซึ่งระบบ
RFID นั้น ตัวบัตรสามารถอยู่ห่างจากเครื่องอ่านได้ ไม่ต้องสัมผัสเครื่องอ่านแบบบัตรสมาทร์การ์ด
และไม่ต้องหันบัตรเข้าหาเครื่องอ่านเหมือน Barcode

6)  การผลิต Copper Mouse (Opto Electronic)

Copper Mouse คือ Opto IC ประเภทหนึ่ง ใช้เป็นชิ้นส่วนอุปกรณ์ของผลิตภัณฑ์ Optical Mouse
ซึ่งคืออุปกรณ์ Mouse ที่ใช้กับเครื่องคอมพิวเตอร์ โดยใช้แสงเป็นกลไกในการทำงาน

ช) ผลิตภัณฑ์ประเภทอื่นๆ

อุปกรณ์สำหรับเครื่องอ่านการ์ดข้อมูลระบบรักษาความปลอดภัย สำหรับในอุตสาหกรรมและครัวเรือน
และรถยนต์ รวมทั้งอุปกรณ์หลอดไฟท้าย LED ในรถยนต์ และเซ็นเซอร์สำหรับน้ำมัน
เครื่องวัดอุณหภูมิ เก้าอี้รถเข็นเด็กและสายรัดที่นั่ง

4. ผลิตภัณฑ์ประเภท MICRODISPLAY Microdisplay
เป็นผลิตภัณฑ์ที่ใช้ในการเปลี่ยนสัญญาณทางไฟฟ้าเป็นสัญญาณภาพที่มีความละเอียดสูง ได้แก่ผลิตภัณฑ์
LCoS (Liquid Crystal on Silicon) อุปกรณ์ MEMS หรือ HTP (High-Temperature
Polysilicon) ซึ่งใช้เป็นชิ้นส่วนประกอบในผลิตภัณฑ์ที่หลากหลาย เช่น Multimedia
Projector โทรทัศน์ระบบฉายภาพจากด้านหลัง (Rear-projection television)
อุปกรณ์เลนส์ปรับค่า (Adaptive Optics) และอุปกรณ์ที่ใช้ในการโทรคมนาคมสื่อสาร
โดยมีฐานการผลิตที่โรงงานตั้งอยู่ที่เมืองทวินส์เบิร์ก รัฐโอไฮโฮ ประเทศสหรัฐอเมริกา
และอีกแห่งที่โรงงานที่จังหวัดพระนครศรีอยุธยา ซึ่งดำเนินการผลิตมาตั้งแต่ปี 2547

RADIO FREQUENCY IDENTIFICATION DEVICE (RFID) คืออุปกรณ์แสดงตำแหน่ง หรือแสดงตน
(ระบุลักษณะ) ด้วยการอ่านรหัสคลื่นวิทยุ
เป็นอุปกรณ์ที่ใช้สำหรับการรับส่งข้อมูลอย่างรวดเร็วและแบบไร้สาย (Wireless mode)
โดยโรงงานฮานา ไมโครดิสเพลย์ เทคโนโลยี
เป็นผู้ผลิตป้ายฉลากที่ไม่ต้องใช้แบตเตอรี่เป็นแหล่งพลังงานในการทำงาน (Passive Tag)
ที่เมืองทวินส์เบิร์ก รัฐโอไฮโอ ประเทศสหรัฐอเมริกา
โดยป้ายฉลากประเภทนี้สามารถอ่านโดยเครื่องอ่าน ที่มีการบันทึกข้อมูลของวัตถุที่ต้องการการระบุตัว
การรักษาความปลอดภัย และประวัติข้อมูลอื่นๆที่ต้องการ ซึ่งสามารถทำการแก้ไขได้ (Write
mode) โดยเครื่องอ่าน RFID โครงสร้างภายใน RFID Tag ประกอบด้วย IC
ทำหน้าที่เก็บข้อมูลวัตถุในรูปสัญญาณดิจิตอล และเสาอากาศ (Antenna)
ทำหน้าที่เป็นตัวรับและสะท้อนสัญญาณคลื่นความถี่วิทยุกลับไปยังเครื่องอ่านพร้อมทั้งข้อมูลของวัตถุภายในชิป

การนำเทคโนโลยี RFID ใช้ในงานปัจจุบัน ได้แก่

+---------------------------------------+------------------------------+
| -   ระบบลานจอดรถ                      | -                            |
|                                       |    อุปกรณ์กันขโมยสำหรับกุญแจรถยนต์ |
+---------------------------------------+------------------------------+
| -   ติดไมโครชิพให้สุนัข/ปศุสัตว์              | -   M-commerce               |
|     เพื่อป้องกันโรคระบาดของสัตว์            |                              |
|                                       |    ใช้ผ่านมือถือแทนการใช้บัตรเครดิต |
+---------------------------------------+------------------------------+
| -   ใช้ติดเสื้อผ้า                         | -                            |
|     เพื่อป้องกันการลักขโมยสินค้าในร้าน        |    ใช้เพื่อศึกษาพฤติกรรมของผู้บริโภค |
+---------------------------------------+------------------------------+
| -   บัตรชมภาพยนตร์                      | -   การขนส่ง (Logistics)      |
|                                       |                              |
| -   การป้องกันสินค้าปลอมแปลง              | -   Tire Tag                 |
|     (Anti-Counterfeit)                |     ป้ายฉลากติดยางรถยนต์        |
+---------------------------------------+------------------------------+

กลุ่มธุรกิจของบริษัทย่อย

โอแมค เซลส์ จำกัด

เป็นบริษัทจัดตั้งอยู่ที่ประเทศฮ่องกง เพื่อดำเนินงานด้านการจัดซื้อ

ฮานา เทคโนโลยี่ กรุ๊ป

เป็นบริษัทที่จัดตั้งขึ้นที่ประเทศ เคย์แมน เพื่อประกอบธุรกิจการลงทุน

ฮานา เซมิคอนดักเตอร์ อินเตอร์เนชั่นแนล

เป็นบริษัทที่จัดตั้งขึ้นที่ประเทศ บริติช เวอร์จิ้น ไอส์แลนด์ เพื่อประกอบธุรกิจการลงทุน

ฮานา เซมิคอนดักเตอร์ โฮลดิ้ง

เป็นบริษัทที่จัดตั้งขึ้นที่ประเทศ บริติช เวอร์จิ้น ไอส์แลนด์ เพื่อประกอบธุรกิจการลงทุน

ฮานา เทคโนโลยี่ อินเวสท์เมนท์

เป็นบริษัทที่จัดตั้งขึ้นที่ประเทศ เคย์แมน เพื่อประกอบธุรกิจการลงทุน

ฮานา ไมโครอิเล็คโทรนิคส เอ็นเตอร์ไพรส์

เป็นบริษัทที่จัดตั้งขึ้นที่ประเทศ บริติช เวอร์จิ้น ไอส์แลนด์ เพื่อประกอบธุรกิจการลงทุน

ฮานา ไมโครอิเล็คโทรนิคส อินเวสท์เมนท์

เป็นบริษัทที่จัดตั้งขึ้นที่ประเทศ บริติช เวอร์จิ้น ไอส์แลนด์ เพื่อประกอบธุรกิจการลงทุนและค้าขาย

ฮานา มาเก๊า คอมเมอร์เชียล ออฟชอร์

เป็นบริษัทที่จัดตั้งขึ้นที่มาเก๊า เพื่อประกอบธุรกิจการให้บริการ

ฮานา ไมโครอิเล็คโทรนิคส อินเตอร์เนชั่นแนล

เป็นบริษัทที่จัดตั้งขึ้นที่ประเทศ บริติช เวอร์จิ้น ไอส์แลนด์ เพื่อประกอบธุรกิจการจัดจำหน่าย

ฮานา ไมโครอิเล็คโทรนิคส อิงค์

เป็นบริษัทที่จัดตั้งขึ้นที่สหรัฐอเมริกา เพื่อประกอบธุรกิจการจัดจำหน่าย และให้บริการ

ผลิตภัณฑ์ของฮานา จําแนกตามประเภทสินค้าขั้นปลายได้ดังนี้

HANA Microelectronics End Application

[]

Custom Product Group End Application

[]

HANA Semiconductor End Application

[]

หมายเหตุ: แหล่งข้อมูลฝ่ายขายและการตลาด บริษัท ฮานา ไมโครอิเล็คโทรนิคส จำกัด (มหาชน)

สิทธิหรือข้อจำกัดในการประกอบธุรกิจ

(1) บัตรส่งเสริมการลงทุน

สิทธิพิเศษจากการส่งเสริมการลงทุน

บริษัทฯ และบริษัทย่อยได้รับสิทธิพิเศษทางภาษีตามพระราชบัญญัติส่งเสริมการลงทุน พ.ศ. 2520
โดยการอนุมัติของคณะกรรมการส่งเสริมการลงทุน ภายใต้เงื่อนไขบางประการ
สิทธิประโยชน์ที่สำคัญ มีดังนี้ :-

[TABLE]

(2) สิทธิอื่น

- ไม่มี –

(3) ข้อจำกัดในการประกอบธุรกิจ

- ไม่มี –

การตลาดและภาวะการแข่งขัน

กลยุทธ์ในการแข่งขันที่สำคัญ

ความได้เปรียบเชิงกลยุทธ์ในการแข่งขันที่สำคัญของกลุ่มฮานา คือ
การให้บริการรับจ้างผลิตและประกอบผลิตภัณฑ์ชิ้นส่วนอิเล็กทรอนิกส์ที่มีความหลากหลายให้แก่ลูกค้าทั่วโลก
เช่น IC Packaging, IC Testing, Chip-on-Board, Surface-Mount Assembly,
Hybrid-Assembly, Micro-Coil เป็นต้น
ซึ่งฮานาสามารถให้บริการแบบครบวงจรให้กับลูกค้าส่วนใหญ่ของเรา
การให้บริการที่ครอบคลุมนี้เป็นกลยุทธ์หลักที่ทำให้ฮานาได้เปรียบในการแข่งขัน นอกจากนี้
การให้ความสำคัญกับตลาดที่ตรงกับความต้องการของตลาด ทำให้บริษัทฮานาแตกต่างจากบริษัทอื่น

สำหรับ IC Packaging ทางฮานามุ่งเน้นการผลิต ผลิตภัณฑ์ประเภท Low-Pin Count
Packages ซึ่งเห็นได้จากปริมาณความต้องการที่สูงในกลุ่มผลิตภัณฑ์อิเล็กทรอนิกส์นี้ตั้งแต่ปี 2543
เป็นต้นมา ทั้งนี้ในปี 2552 กำลังการผลิตเพิ่มขึ้นอย่างต่อเนื่อง
หน่วยงานเซมิคอนดักเตอร์ได้มีการลงทุนมากกว่า 20
ล้านเหรียญสหรัฐเมื่อปีที่ผ่านมาเพื่อเพิ่มความสามารถในการผลิต
บริษัทยังคงเน้นผลิตภัณฑ์ในกลุ่มอุปกรณ์โทรคมนาคม เช่นโทรศัพท์มือถือ และเครื่องเล่น MP3
และอุปกรณ์ Opto-Electronic ที่มีขนาดเล็กนั้นเหมาะกับผลิตภัณฑ์ที่มีขนาดเล็กลงได้อย่างดี

สำหรับการประกอบผลิตภัณฑ์ไมโครอิเล็กทรอนิกส์ ฮานามุ่งเน้นการผลิตผลิตภัณฑ์ Sensors
ที่ใช้ในอุปกรณ์ยานยนต์ โดยมีอัตราการเติบโตที่มั่นคง ถึงแม้ตลาดอุปกรณ์ยานยนต์จะซบเซาลงในปี
2552 แต่บริษัทก็มีผลิตภัณฑ์ที่ใช้คลื่นความถี่วิทยุ (RF Product) คุณภาพสูงมาแทนที่
ซึ่งเข้ากับความนิยมที่เน้นความเร็วสูงของอุตสาหกรรมโทรคมนาคม
ฮานายังคงได้ส่วนแบ่งการตลาดเพิ่มขึ้นจากสินค้าอย่าง Touch Pad ที่ใช้กับเครื่องคอมพิวเตอร์
และอุปกรณ์ Optical Sensor อุปกรณ์แถบสัมผัสที่ใช้ในโทรศัพท์มือถือก็ได้รับส่วนแบ่งเพิ่มขึ้นด้วย

ฮานามุ่งเน้นผลิตผลิตภัณฑ์ประเภท High-End ซึ่งมีวงจรผลิตภัณฑ์และมีอายุการใช้งานที่ยืนยาว
ซึ่งช่วยให้ฮานาสามารถกำหนดแผนการธุรกิจที่ชัดเจนในระยะยาวได้ ในปี 2551 และ 2552
ฮานามีธุรกิจใหม่ที่เป็นอุปกรณ์ Sensors ใช้สำหรับรถยนต์ และอุปกรณ์ GPS System
ที่คาดว่ามีความต้องการสูง
นอกจากนี้ฮานายังประสบความสำเร็จในโปรเจ็คเครื่องรับ-ส่งความถี่สูงอีกด้วย

หน่วยงานการผลิตทั้งหมดของฮานา (ที่จังหวัดพระนครศรีอยุธยา ลำพูน และเมืองเจียซิง
ประเทศจีน) ได้ใช้พื้นที่การผลิตเต็มหมดแล้ว ซึ่งในปี 2553
จะเป็นปีที่เรามีแผนการขยายโรงงานของเราเพื่อเพิ่มกำลังการผลิตและรองรับกับความเติบโตต่อไป

ลักษณะของลูกค้าและความสัมพันธ์

นโยบายของฮานาเน้นเรื่องคุณภาพของผลิตภัณฑ์และการบริการที่ดีแก่ลูกค้า
ในขณะเดียวกันทางบริษัทก็ให้ความสำคัญกับการรักษาสัมพันธภาพที่ดีและการสร้างความไว้วางใจให้กับลูกค้า
ฮานามีการร่วมมือทางการค้ากับลูกค้าอย่างใกล้ชิดในการวางแผนการผลิต
ช่วยเหลือในการแก้ไขปัญหาและสร้างสัมพันธภาพในระยะยาว
สำหรับผลิตภัณฑ์ที่มีเทคโนโลยีและต้องการดูแลควบคุมเป็นพิเศษ
ทางลูกค้าได้ให้การดูแลสนับสนุนอย่างเต็มที่เพื่อให้ได้ตามเป้าหมายที่ได้วางไว้

ผลิตภัณฑ์ของฮานามากกว่าร้อยละ 50 ขายให้ลูกค้าในประเทศสหรัฐอเมริกา
ลูกค้าส่วนใหญ่เป็นบริษัทข้ามชาติที่มีชื่อเสียง

การจำหน่ายและช่องทางการจัดจำหน่าย 

โดยปกติ กลุ่มฮานาจำหน่ายสินค้าให้แก่ลูกค้าโดยตรง ประมาณร้อยละ 30
ของยอดขายส่งออกไปยังประเทศสหรัฐอเมริกา ร้อยละ 10 ของยอดขายส่งออกไปยังยุโรป
และร้อยละ 60 ของยอดขายส่งออกไปยังเอเซีย
ซึ่งส่วนใหญ่ยอดขายในเอเชียจะเป็นสาขาของบริษัทในประเทศสหรัฐอเมริกา
ทั้งนี้ฮานามีการตั้งตัวแทนจำหน่ายในประเทศสหรัฐอเมริกา ยุโรป ไต้หวัน และ เกาหลี
เพื่อขยายธุรกิจให้มากขึ้น

สภาพการแข่งขันภายในอุตสาหกรรมของกลุ่มฮานา

ในประเทศไทย มีเพียงไม่กี่บริษัทที่ทำธุรกิจเช่นเดียวกับฮานา เช่น Benchmark, Celestica,
SVI, Calcomp และ Star Micro ส่วนคู่แข่งในตลาดโลกของฮานา ได้แก่ Flextronics,
Solectron, Plexus, Pemstar, MPI, Unisem, Amkor, ASE, ASAT
ในการที่จะแข่งขันกับคู่แข่งรายอื่นๆ ฮานาหลีกเลี่ยงที่จะแข่งขันโดยตรงกับคู่แข่งเหล่านี้
โดยมุ่งเน้นการรับจ้างผลิตและประกอบชิ้นส่วนผลิตภัณฑ์ประเภทไมโครอิเล็กทรอนิกส์
ขณะที่บริษัทคู่แข่งรายอื่นเน้นการผลิตอุปกรณ์อิเล็กทรอนิกส์สำเร็จรูป (Box Build Assembly)
ในแวดวงอุตสาหกรรมการผลิต ปัจจุบันนี้ฮานาเป็น 1 ใน 50
บริษัทรับจ้างผลิตชิ้นส่วนอุปกรณ์อิเล็กทรอนิกส์ชั้นนำของโลก
ทั้งนี้ลูกค้าของเราเห็นว่าฮานาเป็นผู้รับจ้างผลิตที่มีส่วนแบ่งการตลาดมากกว่าร้อยละ 50
ในอุปกรณ์เซ็นเซอร์แบบใช้แสง (Optical Navigation Sensor)
บัตรที่ใช้สำหรับการควบคุมการผ่านเข้าออกประตูหรือช่องทางเข้าออกต่างๆที่สามารถอ่านผ่านสัญญาณวิทยุ
(RFID Access Control Card) แผงไฟให้ความสว่างที่ใช้กับรถยนต์ (Automotive
Lighting Panel) และอุปกรณ์ส่งความสั่นสะเทือนใช้สำหรับการค้นหาตำแหน่ง หรือ ระบบGPS
(Oscillator for GPS) อุปกรณ์เซ็นเซอร์สำหรับเรื่องเล่น MP3 และแป้นสัมผัสหน้าจอสำหรับ
All-in-one คอมพิวเตอร์ (Touch Screen in All-in-one PC)

ในการที่จะแข่งขันกับคู่แข่งรายอื่นในตลาดโลก ฮานาประเมินสถานะกิจการของบริษัทดังนี้

  1. ฮานาในประเทศไทย เทียบกับประเทศที่มีต้นทุนแรงงานต่ำ เช่น จีน อินเดีย เวียดนาม
  เรามีเทคโนโลยีที่มีประสิทธิภาพรวมทั้งระบบสาธารณูปโภคที่ดีกว่า

  2. ฮานาในประเทศจีน มีจุดแข็งที่ต้นทุนแรงงานต่ำ
  เช่นเดียวกับประเทศในกลุ่มที่มีต้นทุนแรงงานต่ำอื่นและยิ่งกว่านั้น
  การบริหารจัดการและความช่วยเหลือทางด้านเทคนิคในการผลิตจากบริษัทแม่
  ทำให้บริษัทแตกต่างจากคู่แข่งในท้องถิ่นรายอื่นๆ

  3.
  ฮานามีผลิตภัณฑ์ที่หลากหลายและมีฐานการผลิตหลายแห่งซึ่งแตกต่างจากคู่แข่งรายอื่นๆที่ถึงแม้จะมีฐานการผลิตหลายแห่งแต่มีผลิตภัณฑ์ที่หลากหลายน้อยกว่า

  4. ในขณะที่เกิดภาวะเศรษฐกิจตกต่ำทั่วโลก
  ฮานามีเงินสดสำรองที่แข็งแกร่งซึ่งอยู่ในฐานะที่มั่นคงเมื่อเทียบกับคู่แข่งรายอื่นๆ
  ซึ่งเป็นบริษัทที่มั่นคงและมีศักยภาพที่ดีพร้อมในการดําเนินธุรกิจการผลิตแบบครบวงจร

สถานภาพในการแข่งขันของกลุ่มบริษัทฮานา

ด้วยการวางกลยุทธ์ทางการตลาดที่ถูกต้องโดยการเสนอผลิตภัณฑ์ที่มีคุณภาพและหลากหลายในราคาที่ดึงดูด
ทำให้ฮานาสามารถมีกลุ่มลูกค้าเฉพาะ ส่งผลให้บริษัทประสพความสำเร็จ
มีส่วนแบ่งการตลาดและมีความสามารถในการแข่งขันกับผู้ผลิตรายอื่นๆ
ในตลาดอุตสาหกรรมอิเล็กทรอนิกส์

แต่ละปีฮานายังคงเพิ่มศักยภาพทางด้านเทคโนโลยีในแต่ละหน่วยการผลิตอย่างต่อเนื่อง
ด้วยศักยภาพและความสามารถในการผลิตที่สูงขึ้นและมีต้นทุนการผลิตที่ต่ำลง
เป็นปัจจัยสำคัญที่ดึงดูดลูกค้าต่อธุรกิจของเรา

แหล่งการผลิตหลักๆ ของฮานาอยู่ในประเทศจีนและประเทศไทย
ซึ่งการมีโรงงานอยู่สองประเทศนี้นั้นจะทำให้มีความยืดหยุ่นระดับหนึ่ง
ถ้าที่ใดมีเหตุการณ์ที่ไม่คาดคิดเกิดขึ้น โรงงานในอีกที่หนึ่งก็จะสามารถรองรับงานผลิตได้ทันที

แนวโน้มภาวะอุตสาหกรรมและสภาพการแข่งขันในอนาคต

จากข้อมูลของ SIA (Semiconductor Industry Association)
ยอดขายเซมิคอนดักเตอร์ทั่วโลกในปี 2552 เท่ากับ 226.3 พันล้านเหรียญสหรัฐ ลดลงร้อยละ 9
จากปี 2551 ที่เท่ากับ 248.6 พันล้านเหรียญสหรัฐ ยอดขายในปี 2552 สูงกว่าที่ทาง SIA
ได้เคยคาดการณ์ไว้เท่ากับ 219.7 พันล้านเหรียญสหรัฐ ที่ผ่านมาในปี 2552
ตลาดมีความต้องการสินค้าที่หลากหลาย เช่น คอมพิวเตอร์ส่วนบุคคล โทรศัพท์มือถือ
และเครื่องใช้อิเล็คทรอนิกส์อื่นๆ สำหรับในปี 2553
ยอดขายของสินค้าเหล่านี้จะเติบโตขึ้นโดยเฉพาะผลิตภัณฑ์ที่ตอบสนองความต้องการของลูกค้าในกลุ่มวัยรุ่น
รวมถึงความก้าวหน้าทางเทคโนโลยี ทำให้มีการพัฒนาผลิตภัณฑ์ใหม่ๆ อย่างเช่น Net book และ
Tablet Computer ที่มีราคาที่น่าดึงดูดและทำให้สินค้าเหล่านี้สร้างตลาดใหม่ๆ ขึ้นมา
ประกอบกับความเชื่อมั่นของผู้บริโภคได้กลับคืนมาและสัญญาณการฟื้นตัวทางเศรษฐกิจทั่วโลกทำให้อุตสาหกรรมเซมิคอนดักเตอร์อยู่ในฐานะที่พร้อมจะเติบโตในปี
2553

* แหล่งข้อมูล: Press Release- Semiconductor Association
(http://www.sia-online.org)

การผลิต หรือ การจัดหาผลิตภัณฑ์เพื่อจำหน่าย

โรงงานผลิต

ปัจจุบัน ฮานาและบริษัทย่อยมีโรงงานซึ่งใช้เป็นฐานการผลิต 5 แห่ง ดังนี้

1.  โรงงานที่กรุงเทพฯ - บริษัท ฮานา เซมิคอนดักเตอร์ (กรุงเทพ) จำกัด -
    ตั้งอยู่ที่ถนนวิภาวดี-รังสิต มีพื้นที่ประมาณ 10,160 ตารางเมตร โดยโรงงานที่กรุงเทพฯ
    ทำการผลิต CAPTIVE LINES

2.  โรงงานที่จังหวัดพระนครศรีอยุธยา - บริษัท ฮานา เซมิคอนดักเตอร์ (อยุธยา) จำกัด
    ตั้งอยู่ในนิคมอุตสาหกรรมไฮเทค จังหวัดพระนครศรีอยุธยา มีพื้นที่ประมาณ 38,000
    ตารางเมตร โดยโรงงานแห่งนี้ทำการประกอบและทดสอบการทำงานของวงจรไฟฟ้า (IC)

3.  โรงงานจังหวัดลำพูน - บริษัท ฮานา ไมโครอิเล็คโทรนิคส จำกัด (มหาชน) -
    ตั้งอยู่ในเขตอุตสาหกรรมส่งออกภาคเหนือ ที่จังหวัดลำพูน ซึ่งมีพื้นที่ใช้สอยประมาณ 27,600
    ตารางเมตร โรงงานนี้ทำการผลิตภัณฑ์ PCBA

4.  โรงงานที่เมืองทวินส์เบิกร์ส มลรัฐโอไฮโฮประเทศ สหรัฐอเมริกา - บริษัท ฮานา
    ไมโครดิสเพลย์ เทคโนโลยี่ อิงค์ มีพื้นที่ประมาณ 28,000 ตารางฟุต
    โดยโรงงานแห่งนี้ทำการผลิต LCoS (Liquid Crystal on Silicon) และป้ายฉลาก
    RFID (RFID Tag)

5.  โรงงานที่เมืองเจียซิง ประเทศจีน - บริษัท ฮานา ไมโครอิเล็คโทรนิคส จำกัด (เจียซิง) -
    ขนาดพื้นที่ 91,151 ตารางเมตร ซึ่งดำเนินการผลิตตั้งแต่เดือนมิถุนายน ปี 2548
    โดยโรงงานแห่งนี้ดำเนินการการประกอบและทดสอบ IC และผลิตภัณฑ์ PCBA
    ซึ่งย้ายมาจากฐานการผลิตที่โรงงานเซี่ยงไฮ้

กำลังการผลิต

กำลังการผลิตรวมปี 2552 มีดังนี้

+-------------------------------+------------------+------------------+
| หน่วยงาน                       | ปี 2552           |                  |
+-------------------------------+------------------+------------------+
|                               | กำลังการผลิต       | ปริมาณการผลิตจริง   |
|                               |                  |                  |
|                               | (ชิ้นต่อปี)          | (ชิ้นต่อปี)          |
+-------------------------------+------------------+------------------+
| A) CAPTIVE LINES -            | 235,000,000      | 176,000,000      |
| โรงงานกรุงเทพ                  |                  |                  |
+-------------------------------+------------------+------------------+
|   B) IC                       | 4,200,000,000    | 2,865,232,513    |
|                               |                  |                  |
|   - โรงงานอยุธยา               | 1,167,915,000    | 718,776,460      |
|                               |                  |                  |
| - โรงงานเจียซิง                 |                  |                  |
+-------------------------------+------------------+------------------+
| C) PCBA                       | 377,517,000      | 253,196,075      |
|                               |                  |                  |
| - โรงงานลําพูน                  | 107,294,655      | 82,534,350       |
|                               |                  |                  |
| - โรงงานเจียซิง                 |                  |                  |
+-------------------------------+------------------+------------------+
| D) MICRODISPLAY -             | 25,600,000       | 8,680,000        |
| โรงงานสหรัฐอเมริกา              |                  |                  |
+-------------------------------+------------------+------------------+

วัตถุดิบและผู้จำหน่ายวัตถุดิบ

ฮานามีทั้งการสั่งซื้อวัตถุดิบเอง หรือลูกค้าเป็นผู้จัดส่งให้ (Consignment)
โดยวัตถุดิบที่ลูกค้าเป็นผู้จัดส่งให้ บริษัทจะไม่บันทึกต้นทุนการผลิต
สัดส่วนการซื้อวัตถุดิบจากต่างประเทศและในประเทศคิดเป็นร้อยละ 80 และร้อยละ 20 ตามลำดับ
บริษัทนำเข้าวัตถุดิบหลักที่ใช้ในการโดยนำเข้าโดยตรงและผ่านตัวแทนจำหน่ายจากต่างประเทศ
ส่วนการซื้อวัตถุดิบที่เป็นส่วนประกอบการผลิต ส่วนใหญ่จะซื้อภายในประเทศ
ทั้งนี้ฮานาสั่งซื้อวัตถุดิบจากผู้จำหน่ายทั้งในประเทศและต่างประเทศโดยประมาณ 894 ราย
ซึ่งไม่มีผู้จำหน่ายรายใดที่ฮานาทำการจัดซื้อวัตถุดิบมีมูลค่าเกินกว่าร้อยละ 30
ของยอดการสั่งซื้อวัตถุดิบรวม

วัตถุดิบบางชนิดที่ราคาอิงกับตลาดโลก เช่นวัตถุดิบที่มีปิโตรเคมีหรือทองคำเป็นส่วนประกอบ
หรือวัตถุดิบจำพวก Metal Part เช่น เหล็ก ทองแดง ราคาอาจค่อนข้างผันผวน
ซึ่งผู้จำหน่ายจะทำการแจ้งล่วงหน้าในกรณีที่มีการเปลี่ยนแปลงราคา
อย่างไรก็ตามฮานาไม่มีนโยบายในการผลักภาระให้กับลูกค้า
เพราะกลยุทธ์ทางการตลาดอย่างหนึ่งของฮานาคือการรักษาสัมพันธภาพระยะยาวกับลูกค้าเพื่อคงไว้ซึ่งส่วนแบ่งทางการตลาด

นอกจากนี้ ฮานาจะมีขั้นตอนในการทดสอบคุณภาพทางวิศวกรรมของวัตถุดิบ ก่อนนำวัตถุดิบไปประกอบ
เป็นชิ้นส่วนอิเล็กทรอนิกส์
เพื่อให้มั่นใจว่าสินค้าที่ผลิตจะได้ตามมาตรฐานและข้อกำหนดระหว่างประเทศ

ผลของการเปลี่ยนแปลงทางเทคโนโลยีต่อการใช้วัตถุดิบ

การเปลี่ยนแปลงทางเทคโนโลยีที่ผ่านมา
ส่วนใหญ่เป็นการเปลี่ยนแปลงลักษณะการประกอบหรือแม่พิมพ์
ซึ่งสายการผลิตของฮานาสามารถรองรับการผลิตได้หลายรูปแบบ (Flexible)
ทำให้ผลกระทบดังกล่าวมีเพียงเล็กน้อย อย่างไรก็ตามวัตถุดิบยังคงใช้ในลักษณะเดิม
ซึ่งไม่ได้รับผลกระทบต่อการเปลี่ยนแปลงดังกล่าว

สภาพปัญหาเกี่ยวกับวัตถุดิบ

โดยปกติ ฮานาจะทำการทดสอบคุณภาพของวัตถุดิบโดยวิศวกรของบริษัท ก่อนเริ่มทำการประกอบ
และการจัดซื้อวัตถุดิบหลักของแต่ละผลิตภัณฑ์จะสั่งซื้อตามข้อกำหนดเฉพาะ (Specification)
ของลูกค้า กับผู้จำหน่ายที่ได้รับการอนุมัติจากลูกค้า
การแก้ไขปัญหาการขาดแคลนวัตถุดิบได้มีการหาแหล่งผู้จำหน่ายสำรองหลายๆ แห่ง
และสร้างสัมพันธภาพระยะยาวกับผู้จำหน่าย รวมทั้งมีการเจรจากับลูกค้าในการหาวัตถุดิบทดแทน
กรณีวัตถุดิบตาม Specification ของลูกค้าขาดแคลน
พิจารณาเสนอต่อลูกค้าในการจัดหาวัตถุดิบจากผู้จำหน่ายรายอื่น หรือยี่ห้ออื่นซึ่งมีคุณสมบัติใกล้เคียงกัน
แต่ทั้งนี้ต้องคำนึงการยอมรับและตกลงของลูกค้าเป็นสำคัญ

ผลกระทบต่อสิ่งแวดล้อม

สำหรับโรงงานที่กรุงเทพ
ได้ดำเนินการเพื่อลดผลกระทบต่อสิ่งแวดล้อมโดยควบคุมการปล่อยมลพิษทางน้ำ อากาศ
และกากของเสียให้อยู่ภายใต้กฎหมายและค่ามาตรฐานที่กำหนดไว้โดยหน่วยงานราชการต่างๆ เช่น
กรมโรงงานอุตสาหกรรม นอกจากนั้นยังได้ดำเนินการส่งเสริมการคัดแยกขยะ
เพื่อลดปริมาณของเสียที่จะส่งออกไปกำจัดนอกบริเวณโรงงาน
ตลอดถึงการนำของเสียที่ใช้แล้วกลับมาใช้ประโยชน์ใหม่

เนื่องจากขบวนการผลิต IC
มีขั้นตอนการผลิตที่สามารถทำให้เกิดของเสียที่เป็นอันตรายต่อสิ่งแวดล้อม บริษัท ฮานา
เซมิคอนดักเตอร์ (อยุธยา) จำกัด เป็นบริษัทที่ได้ทำการเปลี่ยนสารเคมีจาก CFC เป็น NON-CFC
ตลอดขบวนการผลิต และในปี 2547 ขบวนการชุบขา IC
ซึ่งในอดีตเป็นการชุบด้วยสารผสมตะกั่วก็จะเปลี่ยนมาเป็นชุบด้วยดีบุก 100%
การชุบขาด้วยดีบุกจะเป็นการลดสารที่เป็นอันตรายต่อสิ่งแวดล้อมลงได้ส่วนหนึ่ง
แต่ก็ยังมีสารละลายทางเคมีที่เป็นอันตรายต่อสภาวะแวดล้อม
บริษัทมีระบบกำจัดสารเคมีและน้ำเสียที่ทันสมัย ภายใต้การควบคุมดูแลโดยวิศวกรเคมีของบริษัท
นอกจากนี้บริษัทได้รับการรับรองคุณภาพระบบการจัดการด้านสิ่งแวดล้อม ISO 14001 มาตั้งแต่ปี
2542 ซึ่งแสดงให้เห็นว่าการควบคุมของเสียจากการผลิต IC
และผลิตภัณฑ์เป็นไปตามมาตรฐานสากลที่กำหนด

บริษัท ฮานา ไมโครอิเล็คโทรนิคส จำกัด (มหาชน) สาขาลำพูน
ผ่านการรับรองระบบการจัดการสิ่งแวดล้อม ISO 14001
ซึ่งบ่งบอกถึงคุณภาพขององค์กรและบริการของเรา ที่เห็นถึงความใส่ใจต่อสิ่งแวดล้อมที่ทางบริษัทมีต่อสังคม
ด้วยการวางเป้าหมายลดการปล่อยก๊าซ คาร์บอนไดออกไซด์
โดยการติดตั้งเครื่องทำน้ำร้อนขนาดเล็กที่ใช้พลังงานแสงอาทิตย์ (Solar water heater)
เพื่อลดการปล่อยก๊าซคาร์บอนไดออกไซด์ อันเป็นสาเหตุของภาวะโลกร้อน
นอกจากนี้บริษัทได้ผ่านการรับรองตามมาตรฐานเพื่อสิ่งแวดล้อม RoHS
รวมทั้งผ่านการรับรองระบบการจัดการอาชีวอนามัยและความปลอดภัย OHSAS/TIS 18001
ซึ่งช่วยเสริมสร้างความปลอดภัยในการทำงาน
ลดอัตราการเกิดอุบัติเหตุและลดปัญหาสิ่งแวดล้อมในองค์กรและสังคมโดยรวม

บริษัทฯ
ได้มีการร่วมมือกับมหาวิทยาลัยเชียงใหม่ในโครงการปรับปรุงกระบวนการผลิตในอุตสาหกรรมด้วยเทคโนโลยีสะอาด
(Cleaner Technology)
ซึ่งผลของโครงการทำให้ในปีที่ผ่านมาสามารถประหยัดค่าไฟฟ้าได้เป็นมูลค่าประมาณ 500,000 บาท
ผลของการได้รับการสนับสนุนอย่างต่อเนื่องจากผู้บริหารระดับสูงและการมีส่วนร่วมของพนักงานทุกคน
ทำให้มีการนำไปปฏิบัติในทุกระดับขององค์กร ซึ่งส่งผลให้บริษัทสามารถลดมลภาวะทางอากาศ น้ำ
และสามารถวางระบบกำจัดขยะโดยนำขยะไปกำจัดโดยบริษัทรับกำจัดขยะอุตสาหกรรมที่ได้รับอนุญาตโดยเฉพาะ
ทำให้บริษัทสามารถปฎิบัติตามหลักเกณฑ์เกี่ยวกับที่ตั้งของโรงงาน สภาพแวดล้อมของโรงงานตาม
พระราชบัญญัติโรงงาน พ.ศ. 2535 และประกาศกระทรวงอุตสาหกรรม เรื่อง
การจัดทำรายงานชนิดและปริมาณสารมลพิษ ที่ระบายออกจากโรงงาน พ.ศ. 2540 ทุกประการ

ในช่วง 3 ปีที่ผ่านมา บริษัทไม่เคยประสพปัญหาเกี่ยวกับสิ่งแวดล้อมใดๆ
ซึ่งบริษัทได้รับผลประโยชน์เป็นอย่างมากจากการจัดการสิ่งแวดล้อม มากว่า 10 ปี
เราสามารถประหยัดค่าใช้จ่ายได้หลายล้านบาท มีปริมาณผลผลิตเพิ่มมากขึ้น
การดำเนินธุรกิจที่เป็นมิตรต่อสิ่งแวดล้อม ทำให้บริษัทฯ
ได้รับการยอมรับจากชุมชนในท้องถิ่นว่าโรงงานของบริษัทไม่เคยส่งผลกระทบต่อสิ่งแวลดล้อมและวิถีชีวิตของคนในชุมชนเลย

การควบคุมผลกระทบต่อสิ่งแวดล้อม

ในการตั้งโรงงานอุตสาหกรรม
ฮานาต้องยื่นขอใบอนุญาตตั้งโรงงานซึ่งจะต้องแสดงกรรมวิธีการผลิตเพื่อประกอบการพิจารณา
ถ้าหากกรรมวิธีการผลิตมีสิ่งที่มีผลกระทบต่อสิ่งแวดล้อม เช่น น้ำเสีย อากาศเสีย
จะต้องผ่านการพิจารณาและได้รับอนุญาตจากกองสิ่งแวดล้อมโรงงาน
นอกจากนั้นหลังจากก่อสร้างโรงงานเสร็จ
ก่อนการประกอบกิจการจะต้องให้กรมโรงงานอุตสาหกรรมตรวจสอบและออกใบอนุญาตประกอบกิจการ
ซึ่งเจ้าหน้าที่จะมาตรวจสอบว่าเป็นไปตามที่บริษัทขออนุญาตไว้หรือไม่ก่อนที่จะให้ใบอนุญาต และ
ใบอนุญาตนี้ไม่ใช่ใบอนุญาตที่ให้ใช้ได้ตลอดไป แต่จะต้องมีการต่ออายุเป็นระยะๆ ทุกๆ 3 ปี
ซึ่งการต่ออายุแต่ละครั้ง จะต้องมีการตรวจสอบก่อนที่จะให้ต่ออายุ โดยกองควบคุมโรงงาน
กรมโรงงานอุตสาหกรรม สำหรับกรณีที่มีขบวนการผลิตที่ต้องมีการชุบตะกั่วนั้น
บริษัทมีการดำเนินการขออนุญาตที่เขตทุกปี

การจัดการด้านสิ่งแวดล้อม

บริษัทมีนโยบายในการปฏิบัติตามกฎหมายความปลอดภัยและกฎหมายสิ่งแวดล้อม
ที่กําหนดโดยกระทรวงแรงงานและสวัสดิการสังคม กระทรวงอุตสาหกรรม
ประกาศการนิคมอุตสาหกรรมแห่งประเทศไทย และกฎหมายอื่นๆ ที่เกี่ยวข้อง
ทั้งนี้เพื่อความปลอดภัยและสุขภาพพลานามัยของพนักงาน ผู้เข้ามาติอต่อหรือดําเนินธุรกิจกับบริษัทฯ
โดยให้มีผลกระทบต่อสิ่งแวดล้อมน้อยที่สุด บริษัทฯ
มีแผนงานการจัดการสิ่งแวดล้อมและเราได้รับมาตรฐานสากลด้านการจัดการสิ่งแวดล้อม
ซึ่งเราจะมุ่งมั่นในการพัฒนารักษาสิ่งแวดล้อมอย่างต่อเนื่อง
ที่ผ่านมาบริษัทได้ดําเนินการหลายอย่างในการเปลี่ยนมาใช้เครื่องมืออุปกรณ์ที่มีประสิทธิภาพมากกว่าในโครงการประหยัดพลังงาน
และลดการใช้พลังงานในระบบไฟฟ้า ระบบบําบัดนํ้าเสีย และระบบก๊าซ

จากนโยบายสิ่งแวดล้อมและการให้ความสําคัญกับปัญหาภาวะโลกร้อน
ฮานาได้ใช้ความพยายามเพื่อจะช่วยลดผลกระทบต่อสิ่งแวดล้อม ด้วยการใช้มาตรการ “ลด การใช้
การใช้ซ้ำ และการนำกลับมาใช้ใหม่”
ซึ่งเรายังคงดําเนินงานตามนโยบายลดการใช้พลังงานในสถานที่ทํางานอย่างต่อเนื่อง
ทั้งส่วนสำนักงานและส่วนการผลิตโดยทําการปรับปรุงประสิทธิภาพของเครื่องจักรและอุปกรณ์ เช่น
ปรับอุณหภูมิของระบบปรับอากาศ ลดการใช้ไฟฟ้าในช่วงเวลาที่มีการคิดค่าการใช้ไฟฟ้าในอัตราสูงสุด
(On-Peak) ลดการใช้ทรัพยากรและสารเคมี รวมถึงการนํานํ้าที่ใช้แล้วนํากลับไปใช้ใหม่

การดำเนินการของบริษัทเพื่อลดผลกระทบและผลการปฏิบัติจริงเมื่อเทียบกับอัตราสูงสุดที่กฎหมายกำหนด

บริษัทได้ปฏิบัติตามเงื่อนไขการอนุญาตให้ประกอบกิจการโรงงาน ตามมาตรา 12 วรรค 5
แห่งพระราชบัญญัติโรงงาน พ.ศ. 2535
ซึ่งกำหนดเงื่อนไขที่ผู้ประกอบกิจการโรงงานจะต้องปฏิบัติเป็นพิเศษไว้ ดังนี้

1.  ต้องมีและใช้ระบบขจัดน้ำทิ้ง ที่เกิดขึ้นจากกรรมวิธีการผลิตที่มีขนาดและประสิทธิภาพเพียงพอ
    ไม่ก่อให้เกิดเหตุเดือดร้อนหรือเป็นอันตรายต่อผู้ปฏิบัติงานและผู้อยู่อาศัยใกล้เคียง

2.  ต้องมีมาตราการควบคุมและป้องกันไอสารเคมีที่เกิดขึ้นจากกรรมวิธีการผลิต
    ไม่ก่อให้เกิดเหตุเดือดร้อนหรือเป็นอันตรายต่อผู้ปฏิบัติงานและผู้อยู่อาศัยใกล้เคียง

3.  ต้องมีและใช้เครื่องปรับอากาศหรือพัดลมระบายอากาศ หรือพัดลมดูดอากาศ
    ให้มีขนาดเพียงพอต่อกิจการและเหมาะสมต่อสภาพการทำงาน
    โดยจะต้องเปิดตลอดเวลาทำงาน

4.  ใบอนุญาตประกอบกิจการนี้อาจถูกเพิกถอนได้ หากกรมโรงงานอุตสาหกรรม
    ได้รับการร้องขอจากหน่วยราชการที่เกี่ยวข้อง
    เนื่องจากมีการใช้อาคารโรงงานผิดประเภทจากที่ได้รับอนุญาตไว้

5.  ต้องมีและใช้ระบบกำจัดสิ่งปฏิกูลหรือวัสดุที่ไม่ใช้แล้ว
    หรือใช้บริการของศูนย์บริการกำจัดกากอุตสาหกรรมและต้องได้รับความเห็นชอบจากกรมโรงงานอุตสาหกรรมด้วย

ประวัติการกระทำผิดเกี่ยวกับสิ่งแวดล้อม

- ไม่มี -

แนวทางแก้ไข (ถ้ามี)

- ไม่มี –

งานที่ยังไม่ส่งมอบ

- ไม่มี –